Neuvoston päätös, tehty 29 päivänä kesäkuuta 2000, Euroopan yhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 1992 ja 2 päivän joulukuuta 2002 väliseksi ajanjaksoksi vahvistavan pöytäkirjan väliaikaista soveltamista koskevan kirjeenvaihtona tehdyn sopimuksen tekemisestä



Virallinen lehti nro L 180 , 19/07/2000 s. 0027 - 0028



Neuvoston päätös, tehty 29 päivänä kesäkuuta 2000, Euroopan yhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 1992 ja 2 päivän joulukuuta 2002 väliseksi ajanjaksoksi vahvistavan pöytäkirjan väliaikaista soveltamista koskevan kirjeenvaihtona tehdyn sopimuksen tekemisestä (2000/445/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan, ottaa huomioon komission ehdotuksen(1), sekä katsoo seuraavaa: (1) Yhteisö ja Mauritius ovat neuvotelleet määrittääkseen Euroopan yhteisön ja Mauritiuksen hallituksen väliseen Mauritiuksen vesialueilla harjoitettavaa kalastusta koskevaan sopimukseen(2) tehtävät muutokset ja lisäykset, kalastusmahdollisuudet ja taloudellisen korvauksen 1 päivän joulukuuta 1996 ja 30 päivän marraskuuta 1999 väliseksi ajanjaksoksi vahvistavan pöytäkirjan(3) soveltamiskauden päättyessä. (2) Näiden neuvottelujen tuloksena parafoitiin 3 päivänä joulukuuta 1999 uusi pöytäkirja. (3) Tämän pöytäkirjan myötä yhteisön kalastajat säilyttävät kalastusmahdollisuuksia Mauritiuksen suvereniteettiin tai lainkäyttövaltaan kuuluvilla vesialueilla 3 päivän joulukuuta 1999 ja 2 päivän joulukuuta 2002 välisenä ajanjaksona. (4) Yhteisön kalastusalusten toiminnan aloittamiseksi uudelleen on välttämätöntä hyväksyä tämä pöytäkirja mahdollisimman pian. Tämän vuoksi osapuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta sen allekirjoittamispäivästä alkaen. Olisi tehtävä tämä kirjeenvaihtona tehty sopimus, jollei perustamissopimuksen 37 artiklan mukaisesta lopullisesta päätöksestä muuta johdu. (5) Olisi vahvistettava kalastusmahdollisuuksien jakoperusteet jäsenvaltioiden välillä kalastussopimuksessa määrättyjen perinteisten kalastusmahdollisuuksien perusteella, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 1999 ja 2 päivän joulukuuta 2002 väliseksi ajaksi vahvistavan pöytäkirjan väliaikaista soveltamista koskeva kirjeenvaihtona tehty sopimus. Kirjeenvaihtona tehdyn sopimuksen sekä pöytäkirjan teksti on tämän päätöksen liitteenä. 2 artikla Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: - nuottaa käyttävät tonnikala-alukset: Ranska 20, Espanja 20, Italia 2, Yhdistynyt kuningaskunta 1, - pintasiima-alukset: Espanja 19, Ranska 13, Portugali 8, - siimalla pyytävät alukset: Ranska 25 bruttorekisteritonnia (brt) kuukaudessa vuosittaisena keskiarvona. Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon minkä tahansa muun jäsenvaltion lisenssihakemukset. 3 artikla Neuvoston puheenjohtaja valtuutetaan nimeämään henkilöt, joilla on oikeus allekirjoittaa kirjeenvaihtona tehty sopimus yhteisöä sitovasti. Tehty Luxemburgissa 29 päivänä kesäkuuta 2000. Neuvoston puolesta Puheenjohtaja M. Arcanjo (1) Ei vielä julkaistu virallisessa lehdessä. (2) EYVL L 159, 10.6.1989, s. 2. (3) EYVL L 278, 11.10.1997, s. 3.